text: Giulio Cesare in Egitto
  
  publiceret: 2020-06-16 10:16:04+02:00
  Giulio Cesare in Egitto er en opera seria i tre akter af Georg Friederich Händel (HWV 17). Librettoen af Nicola Francesco Haym (1678-1729) er baseret på Giacomo Francesco Bussanis Giulio Cesare in Egitto (1677).
  Operaen blev uropført i London 1724, hvor den straks fik stor succes. Den blev første gang opført på Det Kongelige Teater i København 1947. Giulio Cesare in Egitto hører til Händels mest opførte operaer i vor tid.